આ ઉપરાંત સરદારનગરમાં નોબલનગર ખાતે આવેલ ખોડિયારનગર વિભાગ-૩માં રહેતા ભરતભાઇ મફતભાઇ ચૌહાણના પત્ની પ્રાઇમસ પર રસોઇ બનાવતા હતા ત્યારે અચાનક જ સાડીમાં આગ લાગતા ભરતભાઇ તેને બચાવવા જતા ગંભીર પણે દાઝી ગયા હતા. તેમનું સિવીલ હોસ્પિટલમાં સારવાર દરમ્યાન મોત થયું હતું. તથા શાહપુર દરવાજા અંદર શંકરભુવન નજીક આવેલા છાપરામાં રહેતી જ્યોત્સનાબહેન કુણાલભાઇ દાતણીયા નામની ર૦ વર્ષની યુવતી પ્રાઇમસ પર રસોઇ બનાવતી હતી ત્યારે અકસ્માતે દાઝી જતાં તેને ગંભીર હાલતમાં વી.એસ. હોસ્પિટલ ખાતે સારવાર માટે ખસેડાઇ હતી. જ્યાં તેનું સારવાર દરમ્યાન મોત થયું હતું. પોલીસે વધુ તપાસ હાથ ધરી છે.